《次韵谢遁翁吴山长孔昭三首》
元代·方回

乾淳一老去非赊，里社游谈亦孔嘉。
仙驭不还缑氏鹤，禅机空说赵州茶。
神农为我先尝药，迦叶谁今又笑花。
欲向君侯问端的，流风应谢鲁东家。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。